CELEX: 32016D2118
Language: lt
Date: 1477612800000
Title: 2016 m. spalio 28 d. Tarybos sprendimas (ES) 2016/2118 dėl Europos Sąjungos bei jos valstybių narių ir Kanados strateginės partnerystės susitarimo pasirašymo Sąjungos vardu ir laikino taikymo

3.12.2016   
            
            
               LT
            
            
               Europos Sąjungos oficialusis leidinys
            
            
               L 329/43
            
         TARYBOS SPRENDIMAS (ES) 2016/2118
   2016 m. spalio 28 d.
   dėl Europos Sąjungos bei jos valstybių narių ir Kanados strateginės partnerystės susitarimo pasirašymo Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 1 dalį ir 37 straipsnį,
   atsižvelgdama į Sutartį dėl Europos Sąjungos veikimo, ypač į jos 212 straipsnio 1 dalį kartu su 218 straipsnio 5 dalimi ir 218 straipsnio 8 dalies antra pastraipa,
   atsižvelgdama į Europos Komisijos ir Sąjungos vyriausiojo įgaliotinio užsienio reikalams ir saugumo politikai bendrą pasiūlymą,
   kadangi:
   
               (1)
            
            
               2010 m. gruodžio 8 d. Taryba įgaliojo Komisiją ir vyriausiąjį įgaliotinį pradėti derybas su Kanada dėl bendrojo susitarimo, kuriuo būtų pakeistas 1996 m. bendras politinis pareiškimas dėl ES ir Kanados santykių;
            
         
               (2)
            
            
               atsižvelgiant į glaudžius ilgalaikius Šalių santykius ir vis stiprėjančius tarpusavio ryšius, taip pat jų norą aktyviai ir naujoviškai stiprinti ir plėsti santykius, derybos dėl Europos Sąjungos bei jos valstybių narių ir Kanados strateginės partnerystės susitarimo (toliau – Susitarimas) 2014 m. rugsėjo 8 d. Otavoje parafavus Susitarimą buvo sėkmingai baigtos;
            
         
               (3)
            
            
               Susitarimo 30 straipsnyje numatyta, kad Susitarimas laikinai taikomas prieš jam įsigaliojant;
            
         
               (4)
            
            
               Susitarimas turėtų būti pasirašytas Sąjungos vardu. Tam tikros Susitarimo dalys turėtų būti laikinai taikomos pagal Susitarimo 30 straipsnį, kol bus baigtos jo sudarymui reikalingos procedūros;
            
         
               (5)
            
            
               Susitarimo pasirašymas Sąjungos vardu ir tam tikrų Susitarimo dalių laikinas taikymas nedaro poveikio Sąjungos ir jos valstybių narių kompetencijos pasiskirstymui pagal Sutartis,
            
         PRIĖMĖ ŠĮ SPRENDIMĄ:
   1 straipsnis
   1.   Įgaliojama Sąjungos vardu pasirašyti Europos Sąjungos bei jos valstybių narių ir Kanados strateginės partnerystės susitarimą su sąlyga, kad minėtas Susitarimas bus sudarytas.
   2.   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   1.   Kol Susitarimas įsigalios, remiantis jo 30 straipsniu ir atsižvelgiant į jame numatytus pranešimus, Sąjunga ir Kanada viena kitos atžvilgiu laikinai taiko toliau nurodytas Susitarimo dalis, bet tik tiek, kiek jos apima Sąjungos kompetencijai priklausančius klausimus, įskaitant klausimus, priklausančius Sąjungos kompetencijai nustatyti ir įgyvendinti bendrą užsienio ir saugumo politiką:
   
               a)
            
            
               I antraštinė dalis: 1 straipsnis;
            
         
               b)
            
            
               II antraštinė dalis: 2 straipsnis;
            
         
               c)
            
            
               III antraštinė dalis: 4 straipsnio 1 dalis, 5 straipsnis ir 7 straipsnio b punktas;
            
         
               d)
            
            
               IV antraštinė dalis:
               
                           —
                        
                        
                           9 straipsnis, 10 straipsnio 2 ir 3 dalys, 12 straipsnio 4, 5 ir 10 dalys, 14–17 straipsniai,
                        
                     
                           —
                        
                        
                           12 straipsnio 6–9 dalys ir 13 straipsnis tiek, kiek šios nuostatos yra susijusios su klausimais, kuriais Sąjunga jau pasinaudojo savo kompetencija vidaus lygiu;
                        
                     
         
               e)
            
            
               V antraštinė dalis: 23 straipsnio 2 dalis;
            
         
               f)
            
            
               VI antraštinė dalis: 26, 27 ir 28 straipsniai;
            
         
               g)
            
            
               VII antraštinė dalis: 29–34 straipsniai tiek, kiek šios nuostatos yra būtinos Susitarimo laikinam taikymui užtikrinti.
            
         2.   Tarybos Generalinis sekretoriatas Europos Sąjungos oficialiajame leidinyje paskelbs datą, nuo kurios Susitarimas bus laikinai taikomas.
   4 straipsnis
   Šis sprendimas įsigalioja kitą dieną po jo priėmimo dienos.
   
      Priimta Briuselyje 2016 m. spalio 28 d.
      
         
            Tarybos vardu
         
         
            Pirmininkas
         
         M. LAJČÁK